CELEX: 32015R1106
Language: hu
Date: 2015-07-08 00:00:00
Title: A Bizottság (EU) 2015/1106 végrehajtási rendelete (2015. július 8.) az 540/2011/EU és az 1037/2012/EU végrehajtási rendeletnek az izopirazam hatóanyag jóváhagyási feltételei tekintetében történő módosításáról (EGT-vonatkozású szöveg)

9.7.2015   
            
            
               HU
            
            
               Az Európai Unió Hivatalos Lapja
            
            
               L 181/70
            
         A BIZOTTSÁG (EU) 2015/1106 VÉGREHAJTÁSI RENDELETE
   (2015. július 8.)
   az 540/2011/EU és az 1037/2012/EU végrehajtási rendeletnek az izopirazam hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen az annak 21. cikke (3) bekezdésében említett második eshetőségre,
   mivel:
   
               (1)
            
            
               Az 1037/2012/EU bizottsági végrehajtási rendelet (2) az izopirazam hatóanyagot az 1107/2009/EK rendelettel összhangban jóváhagyta azon feltétellel, hogy a jóváhagyás kérelmezője (Syngenta Crop Protection AG, a továbbiakban: kérelmező) megerősítő információkat nyújt be a CSCD 459488 és a CSCD 459489 metabolitnak a felszín alatti vizek tekintetében fennálló relevanciájáról, továbbá a hatóanyagot felvette az 540/2011/EU bizottsági végrehajtási rendelet (3) mellékletének B. részében szereplő jegyzékre. A megerősítő információknak a Bizottság, a tagállamok és az Európai Élelmiszerbiztonsági Hatóság (a továbbiakban: Hatóság) felé történő benyújtására a kérelmezőnek 2015. március 31-ig volt módja.
            
         
               (2)
            
            
               A kérelmező 2014 februárjában értesítette a Bizottságot, hogy várhatóan nem minden szükséges megerősítő információt fog tudni az 540/2011/EU és az 1037/2012/EU végrehajtási rendeletben kiszabott határidőn belül benyújtani. A kérelmező a késedelmet azzal indokolta, hogy megfelelő vizsgálatai tervek kifejlesztésére volt szükség, és munkatervben mutatta be, hogy milyen módon kívánja előállítani a benyújtandó információkat.
            
         
               (3)
            
            
               Az izopirazamra vonatozó kérelem referens tagállamaként az Egyesült Királyság értékelte a kérelmező által benyújtott információkat és 2014 szeptemberében értesítette a Bizottságot, hogy megalapozottnak ítéli a kérelmezőnek a megerősítő információk benyújtására kijelölt határidő meghosszabbítására irányuló kérelmét, a kérelmező által benyújtott munkatervet pedig reálisnak és megfelelőnek tartja.
            
         
               (4)
            
            
               A kérelem mindezek tükrében indokolt annak érdekében, hogy a kérelmezőnek ésszerű határidő álljon rendelkezésére a szükséges adatok benyújtására.
            
         
               (5)
            
            
               A kérelmező 2015. március 30-án összefoglaló dokumentumot nyújtott be az addig rendelkezésére álló információkról, továbbá végleges munkatervben ismertette a fennmaradó adatok előállításának módját.
            
         
               (6)
            
            
               Ennek megfelelően módosítani kell az izopirazam jóváhagyását, és a megerősítő információk benyújtásának határidejét 2017. július 31-ében kell megállapítani.
            
         
               (7)
            
            
               A 540/2011/EU és az 1037/2012/EU végrehajtási rendeletet ezért ennek megfelelően módosítani kell.
            
         
               (8)
            
            
               Tekintettel arra, hogy az izopirazamra vonatkozó megerősítő információk benyújtásának határideje már lejárt, ennek a rendeletnek a kihirdetését követő napon indokolt hatályba lépnie.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet mellékletének B. részében az izopirazamra vonatkozó 27. sorszámú bejegyzés „Egyedi rendelkezések” oszlopának utolsó bekezdése helyébe a következő szöveg lép:
   
      „Ezen információkat a kérelmező 2017. július 31-ig benyújtja a Bizottságnak, a tagállamoknak és a Hatóságnak.”
   
   2. cikk
   Az 1037/2012/EU végrehajtási rendelet módosításai
   Az 1037/2012/EU végrehajtási rendelet mellékletének „Egyedi rendelkezések” oszlopában az utolsó bekezdés helyébe a következő szöveg lép:
   
      „Ezen információkat a kérelmező 2017. július 31-ig benyújtja a Bizottságnak, a tagállamoknak és a Hatóságnak.”
   
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 1037/2012/EU végrehajtási rendelete az izopirazam hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról (HL L 308., 2012.11.8., 15. o.).
   
      (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).